kardosdrur/scandi-wiki huggingface dataset:
Susanne Eilersen

Susanne Eilersen (født 24. august 1964 i Grenaa) er en dansk politiker, der var medlem af Folketinget for Dansk Folkeparti fra 2015 til 2019 og fra august til november 2022. Hun var 1. viceborgmester i Fredericia Kommune fra 2014 til 2021 og er nu 2. viceborgmester i kommunen. I perioden 2014-2015 var hun regionsrådsmedlem i Region Syddanmark.

Uddannelse og erhverv 
Eilersen har en EFG-uddannelse inden handel og kontor fra Grenaa Handelsskole 1982 og var handelselev i Skoringen i Grenaa til 1985. Hun blev merkonom i regnskab fra Grenaa Handelsskole og IBC Fredericia i 1997.

Fra 1986 til 2014 var hun regnskabsassistent i flere forskellige private virksomheder. I 2019 blev hun ansat i sekretariatet for Landdistrikternes Fællesråd i Egtved.

Politisk karriere 
Eilersen har været medlem af Dansk Folkeparti siden 1998 og sad i partiets lokalbestyrelse i Fredericia fra 1999 til 2010. Hun blev medlem af Dansk Folkepartis hovedbestyrelse i 2004.

Lokal- og regionalpolitik 
Eilersen blev valgt til byrådet i Fredericia Kommune ved kommunalvalget 2009. Hun var 1. viceborgmester fra 2014 til 2021. Fra 2022 er hun 2. viceborgmester.

Hun blev valgt til regionsrådet i Region Syddanmark ved regionsrådsvalget 2013 og sad i Danske Regioners bestyrelse, udpeget af Dansk Folkeparti. Hun forlod regionsrådet 24. august 2015 efter at være valgt til Folketinget.

Folketinget 
Eilersen har været folketingskandidat for Dansk Folkeparti siden 2010 i Sydjyllands Storkreds. Hendes første periode i Folketinget kom, da hun blev midlertidigt folketingsmedlem som stedfortræder for Anita Christensen den 10. marts 2015 og sad der indtil 27. maj 2015. Hun blev valgt til Folketinget ved folketingsvalget 2015, hvor hun fik 3.940 personlige stemmer. Ved folketingsvalget 2019 blev Dansk Folkeparti mere end halveret, og trods et højere personligt stemmetal end i 2015 blev hun ikke genvalgt. Efter valget var hun dog fra 30. oktober til 15. november 2019 stedfortræder for Marie Krarup. Den 1. august 2022 indtrådte Eilersen igen i Folketinget, da hun overtog Kristian Thulesen Dahls mandat. Ved folketingsvalget 2022 var hun opstillet i Fredericiakredsen, Vardekredsen og Vejenkredsen; Dansk Folkeparti gik yderligere tilbage ved valget, og ej heller denne gang blev hun valgt.

Privatliv 
Susanne Eilersen er samlevende med Per Skjøtt. De har tre børn.

Referencer

Eksterne henvisninger 
 

Tidligere folketingsmedlemmer fra Dansk Folkeparti
Folketingsmedlemmer i 2010'erne
Folketingsmedlemmer i 2020'erne
Viceborgmestre fra Dansk Folkeparti
Regionsrådsmedlemmer fra Dansk Folkeparti
Personer fra Fredericia
Personer fra Grenaa
Medlemmer af Fredericia Byråd
George Darwin

George Howard Darwin (født 9. juli 1845 i Down House, Kent, død 7. december 1912) var en engelsk matematiker og astronom. Han var søn af Charles Darwin. 

Darwin studerede i Cambridge, hvor han 1868 blev Fellow of Trinity College. Han gik derpå til London for at studere jura, men vendte 1873 tilbage til Cambridge for at genoptage sine matematiske og astronomiske studier og blev 1883 professor i astronomi i Cambridge. 1885-1905 var Darwin medlem af Council of Meteorological Office og fra 1905 af Meteorological Committee. Fra 1898 var Darwin Englands repræsentant i den internationale jordmåling. 1899-1900 var han præsident i Royal Astronomical Society og 1905 præsident ved British Associations møde i Cape Town og Johannesburg. Darwin er 
mest bekendt ved sine teoretiske arbejder over tidevandet og dets indflydelse på himmellegemernes form og bevægelse. Sine videnskabelige afhandlinger har han samlet i Scientific Papers I-V (1907-16). Af andre arbejder nævnes The Tides and kindred Phenomena in the Solar System (1898, tysk udgave Ebbe und Fluth 1902).

Kilder 

  

Astronomer fra Storbritannien
Matematikere fra England
Ansatte ved University of Cambridge
Faglitterære forfattere fra England
Engelsksprogede forfattere
Briter i 1800-tallet
Briter i 1900-tallet
Modtagere af Royal Medal
Francis Darwin

Sir Francis Darwin (født 16. august 1848 i Down House, Kent, død 19. september 1925) var en engelsk botaniker. Han var søn af Charles Darwin.  

Darwin studerede i Cambridge og blev professor i botanik sammesteds 1888. Han offentliggjorde plantefysiologiske arbejder og lærebøger sammen med Edward Hamilton Acton: Practical physiology of plants (1894). Darwin assisterede faderen på forskellig måde og udgav hans breve og hans første udkast til selektionsteorien.

Kilder 

  
  

Botanikere fra Storbritannien
Ansatte ved University of Cambridge
Faglitterære forfattere fra England
Engelsksprogede forfattere
Briter i 1800-tallet
Briter i 1900-tallet
Professorer fra Storbritannien
Lise Bech

Lise Bech (født 16. september 1961 i Esbjerg) er en dansk politiker som siden 18. august 2022 har repræsenteret Danmarksdemokraterne i Folketinget. Hun har været folketingsmedlem valgt i Nordjyllands Storkreds siden 2015 og repræsenterede Dansk Folkeparti indtil februar 2022 hvor hun meldte sig ud af partiet og blev løsgænger indtil august.

Baggrund 
Hun blev født den 16. september 1961 som datter af forhenværende salgsdirektør Poul Erik Bech og forhenværende danselærerinde og sygehjælper Ellen Baagøe Bech.

Bech er uddannet kontorassistent fra Handelsskolen i Aars og merkonom i ledelse og samarbejde fra Aalborg Handelsskole. Hun var selvstændig forretningsfører og bogholder 2010-2015.

Politisk karriere 
Bech var medlem af Dansk Folkeparti fra partiets stiftelse i 1995 og var samme år med til stifte partiets lokalforening i Støvring Kommune. og hun var bestyrelsesmedlem i lokalforeningen fra 1996 til 2006.

Hun var byrådsmedlem i Støvring Kommune 1999-2006 og medlem af kommunens teknik- og miljøudvalg samt børne- og kulturudvalg. Hun blev igen byrådsmedlem da hun i 2014 indtrådte i byrådet i Rebild Kommune efter Rikke Karlsson som var valgt til Europa-Parlamentet for Dansk Folkeparti. Hun var medlem af Rebild Kommunes sundhedsudvalg og arbejdsmarkedsudvalg. Lise Bech trådte ud af byrådet efter folketingsvalget 2015 for at varetage arbejdet i Folketinget.

Ved folketingsvalget 2015 blev hun valgt for Nordjyllands Storkreds med 4.181 personlige stemmer. DF gik generelt stærk tilbage ved folketingsvalget 2019, og Bech havde også en nedgang i personlige stemmer til 2306, men det lykkedes hende at blive genvalgt.

Bech var Dansk Folkepartis fødevareordfører 2015-2022, landbrugsordfører 2016-2022 og beredskabs- og veteranordfører 2019-2022.

Ved formandsvalget til i Dansk Folkeparti i januar 2022 støttede hun Martin Henriksen der ikke blev valgt. Fire uger efter formandsvalget, som Morten Messerschmidt vandt, meldte hun sig ud af partiet sammen med flere andre folketingsmedlemmer efter en kraftig kritik af Messerschmidts ledelsesstil.  Hun var løsgænger i Folketinget til august 2022 hvor hun skiftede til Danmarksdemokraterne og også blev folketingskandidat for Danmarksdemokraterne i Nordjylland Storkreds.

Referencer 

Nuværende folketingsmedlemmer fra Danmarksdemokraterne
Tidligere folketingsmedlemmer fra Dansk Folkeparti
Tidligere løsgængere i Folketinget
Folketingsmedlemmer i 2010'erne
Folketingsmedlemmer i 2020'erne
Kommunalbestyrelsesmedlemmer fra Dansk Folkeparti
George Webbe Dasent

Sir George Webbe Dasent (født 22. maj  1820, død 11. juni 1896) var en engelsk videnskabsmand og forfatter. 

Efter at have beskæftiget sig med studiet af nordisk sprog og litteratur udgav han allerede 1842 en oversættelse af den første del af Snorres Edda, Gylfaginning, under titlen The Prose or Younger Edda (Stockholm 1842). Tre år efter udgav han Theophilus Eutychianus på islandsk og flere sprog (oldsvensk, angelsachsisk, nedertysk og så videre). I 1861 udkom hans hovedværk, oversættelsen af Njals saga: The Story of burnt Nial i 2 bind, ledsaget af en indholdsrig indledning (oversigt over Islands historie og islandske tilstande i oldtiden med mere vedrørende sagaen som sådan) samt afbildninger, kort og et appendiks om vikingerne og en værdifuld redegørelse for oldtidens pengeberegning. I 1866 udkom hans oversættelse af Gisle Surssøns saga (Gisli, the outlaw). I de samme år var han meget virksom for udarbejdelsen og udgivelsen af Cleasbys islandsk-engelske ordbog, og da han ikke selv ønskede at påtage sig dette arbejde, udvirkede han, at Guðbrandur Vigfússon blev engageret dertil. Selv skrev han en fortale til værket. Desuden har Dasent oversat Asbjörnsens Norske Folkeeventyr (1859). Endelig har han skrevet flere temmelig bindstærke romaner, der har vundet bifald, deriblandt en, hvortil emnet er hentet fra Jomsvikingasaga og Knytlingasaga (The Vikings of the Baltic). Dasent var i en række af år knyttet til Times som litterær medredaktør. I 1876 blev han gjort til ridder (baronet). Dasents virksomhed har i det hele haft en stor betydning for studiet af oldnordisk sprog og litteratur i England, uagtet der ikke foreligger noget større originalt arbejde fra hans hånd.

Kilder 
 

Filologer fra Storbritannien
Briter i 1800-tallet
Personer fra Saint Vincent og Grenadinerne
Byambasuren Sharav

Byambasuren Sharav (13 november 1952 i Jarkaltkhaan Sum i Khentij-provinsen, Mongoliet, død 15. juli 2019 i Ulan Bator) var en mongolsk komponist og lærer. 

Sharav studerede på Musical Choreographic College og Ural Music Conservatory i Sverdlovsk i Rusland.

Han har skrevet 3 symfonier, orkesterværker, operaer, koncerter for mongolske instrumenter, filmmusik, korværker, balletmusik og 200 sange. 

Sharav blev bl.a. undervist af Sambyn Gonchiksumla, og hører til de ledende komponister i Mongoliet.

Udvalgte værker 

 Symfoni nr. 1 (1983) - for orkester
 Symfoni nr. 2 (1987) - for kor og orkester
 Symfoni nr. 3 (1990) - for orkester
 "Djengis Khan" (2003) - opera 
 "Øjeblikket land" (1998) - ballet
 "Tørret sværd af Onon" (1990) - ballet

Kilde 
 Om Byambasuren Sharav på Musicweb-International

Komponister fra Mongoliet
Lærere
Sophie Menter

Sophie Menter (født 29. juli 1846 i München, død 23. februar 1918 i Stockdorf ved München) var en tysk pianistinde. Hun var datter af violoncellisten Joseph Menter.

Sophie Menter studerede først ved konservatoriet i sin fødeby, senere under Tausig og Liszt, og udviklede sig til en første rangs virtuos, hvis overlegne teknik og varme, fuldblodige temperament stiller hende i klasse med de ypperste klaverheroer. I 1872 giftede hun sig med violoncellisten David Popper, fra hvem hun senere blev skilt; 1886 blev hun ansat som lærerinde ved konservatoriet i Sankt Petersburg. På sine mange koncertrejser besøgte hun 1882, 1885 og 1892 København.

Kilder 

 

Pianister fra Tyskland
Tyskere i 1800-tallet
Tyskere i 1900-tallet
Personer fra München
Peter Kofod (politiker)

Peter Kofod Hristov (født 27. februar 1990 i Snogebæk, Bornholm) er en dansk politiker fra Dansk Folkeparti, der var været medlem af Folketinget siden 2022. Han var også folketingsmedlem fra 2015 til 2019. I 2019 blev han valgt til Europa-Parlamentet men udtrådte af dette efter han valgt til Folketinget ved folketingsvalget 2022.

Han blev valgt i Sydjyllands Storkreds ved Folketingsvalget 2015 med 3.336 personlige stemmer.

Baggrund 
Peter Kofod blev født den 27. februar 1990 som søn af smed Karsten Poulsen og sygeplejerske Birte Kofod Poulsen. 

Han er student fra Bornholms Gymnasium i 2009. Han tog i 2010 Hærens basisuddannelse ved Telegrafregimentet i Fredericia, inden han blev uddannet folkeskolelærer fra UC Syddanmark, Haderslev i 2015.

Han er født Peter Kofod Poulsen og antog efternavnet Hristov, da han i 2018 giftede sig med sin kone Vasileva. I politiske sammenhænge ønskede han at anvende Peter Kofod og dermed ikke sit bulgarske efternavn.

Politisk karriere 
I 2015 blev Peter Kofod valgt til Folketinget, i Sydjyllands Storkreds med 3.336 personlige stemmer. I 2019 blev Peter Kofod valgt til Europaparlamentet som repræsentant for DF, hvor han sad i Gruppen Identitet og Demokrati.

Da Morten Messerschmidt den 27. november 2021 meldte sig som kandidat til formandsposten i Dansk Folkeparti, sagde han at Peter Kofod ville blive partiets nummer 2 så i tilfælde af at han blev dømt i Meld og Feld-sagen og dermed ikke ville kunne være formand længere ville Peter Kofod blive Dansk Folkepartis nye formand.

Referencer 

Nuværende folketingsmedlemmer fra Dansk Folkeparti
Folketingsmedlemmer i 2010'erne
Folketingsmedlemmer i 2020'erne
[[Kategori:Medlemmer af Europa-Parlamentet fra Danmark 2019-2024]
Joseph Daniel Böhm

Joseph Daniel Böhm (født 16. marts 1794 i Wallendorf, død 15. august 1865 i Wien) var en østrigsk billedhugger og medaljegravør, far til sir Joseph Boehm.

Böhm studerede i Italien, hvor han blev ven med Bertel Thorvaldsen, og senere blev han direktør for det kejserlige gravørakademi i Wien. Hans betydning som kunstner ligger ikke kun i hans mange medaljer og kaméer, men også i den indflydelse han havde på yngre kunstnere.

Kilder 
 

Østrigere i 1800-tallet
Billedhuggere fra Østrig
Oliver Campbell

Oliver Edward Michael Campbell (født 25. februar 1871 i Brooklyn, New York, død 11. juli 1953 i Campbellton, New Brunswick, Canada) var en amerikansk tennisspiller, der var aktiv i slutningen af 1800-tallet.

I over 100 år var Campbell indehaver af rekorden som den yngste vinder af det amerikanske herresinglemesterskab i tennis. Da han vandt titlen i 1890, var han 19 år, 6 måneder og 9 dage gammel. Rekorden blev først slået i 1990, hvor Pete Sampras vandt titlen i en alder af 19 år og 28 dage.

Campbell forsvarende sin titel i udfordringsrunderne i 1891, hvor han besejrede Clarence Hobart, og i 1892, hvor han vandt over Fred Hovey, men han stillede ikke op i 1893, hvor titlen i stedet gik til Robert Wrenn. Udfordringrunden mod Clarence Hobart var den først titelkamp, der blev spillet i fem sæt.

Udover singletitlerne vandt han også herredoubletitlen ved US National Championships i 1888, 1891 og 1892. 

Campbell blev optaget i International Tennis Hall of Fame i 1955.

Kilder / eksterne henvisninger 
 International Tennis Hall of Fame - Oliver Campbell

Noter 

Tennisspillere fra USA
International Tennis Hall of Fame
Clarence Clark

Clarence Munroe Clark (født 27. august 1859 i Germantown, Pennsylvania, USA, død 29. juni 1937 samme sted) var en amerikansk tennisspiller, der aktiv i slutningen af 1800-tallet.

Han tog eksamen fra University of Pennsylvania i 1878.

I 1881 blev han den først sekretær for United States Lawn Tennis Association. Samme år vandt han herredoubletitlen ved det første amerikanske mesterskab i tennis sammen med Frederick Winslow Taylor efter først at have besejret favoritterne Richard Sears og James Dwight, og derefter Alexander Van Rensselaer og Arthur Newbold i finalen. I 1882 nåede han finalen i herresingle, hvor han dog tabte til Richard Sears i tre sæt. I 1884 spillede han sig frem til semifinalen.

Han blev gift med sin doublemakkers søster.

Clark blev professor i bjerglandbrug ved Berea College.

Han døde den 29. juni 1937 i en alder af 77 år i sit hjem, Cedron, i Germantown, Philadelphia.

Han blev optaget i International Tennis Hall of Fame i 1983, hvor han blev genforenet med sin bror, Joseph Clark, som blev optaget allerede i 1955.

Kilder / eksterne henvisninger 

 International Tennis Hall of Fame - Clarence Clark
Image of Clark's house

Noter 

Tennisspillere fra USA
International Tennis Hall of Fame
Løvenholm Skov

Løvenholm Skov eller Løvenholm Skovene er den centrale del af et større sammenhængende skovområde på Djursland på 3.344 hektar og har siden  1951 været ejet af Løvenholm Fonden, ligesom den har navn efter herregården Løvenholm, der ligger ved den nordvestlige ende af skoven. Skovområdet der består af båd løv- og nåleskov, ligger mellem Vivild, Auning og Ryomgård omfatter ud over Løvenholm Skov blandt andet Eldrup Skov, Tårup Skov, Auning Skov, Fjeld Skov, Klemstrup Skov og Bøjstrup Skov, og har mod øst sammenhæng med Ramten Skov og Fuglsø Mose. 

I skovene ligger, fragmenteret, Natura 2000-område nr. 47 Eldrup Skov og søer og moser i Løvenholm Skov.

Eksterne kilder/henvisninger 

 Om skoven på lovenholm.dk 
 Om naturplanen  på Naturstyrelsens websider
 Naturplanen
 Basisanalysen

Lokaliteter i Norddjurs Kommune
Skove i Danmark
US National Championships 1891

US National Championships 1891 var den 11. udgave af US National Championships i tennis (nu US Open), og herreturneringerne blev afholdt i Newport Casino Lawn Tennis Club i Newport, Rhode Island, USA i perioden 18. - 26. august 1891, mens damerne spillede i Philadelphia Cricket Club i Philadelphia, Pennsylvania i perioden 22. - 28. juni 1891.

Herresingleturneringen blev vundet af Oliver Campbell, som i udfordringsrunden besejrede Clarence Hobart med 2-6, 7-5, 7-9, 6-1, 6-2. I herredoublefinalen vandt Oliver Campbell og Bob Huntington over Valentine Hall og Clarence Hobart med 6-3, 6-4, 8-6.

Damesingletitlen blev vundet af Mabel Cahill, som i udfordringsrunden besejrede Ellen Roosevelt med 6-4, 6-1, 4-6, 6-3, mens damedoublerækken blev vundet af Mabel Cahill og Emma Leavitt Morgan, som finalen vandt over Grace og Ellen Roosevelt med 2-6, 8-6, 6-4.

Resultater

Herresingle 

Herresingleturneringen havde deltagelse af 72 spillere. Mesterskabet blev afgjort i udfordringsrunden i en kamp mellem den forsvarende mester og den bedste af udfordrerne til titlen i skikkelse af vinderen af all comers-turneringen.

Udfordringsrunden 

I udfordringsrunden vandt den forsvarende mester, Oliver Campbell, over vinderen af all comers-turneringen, Clarence Hobart.

All comers-turneringen 

I all comers-turneringen spillede 71 spillere om én plads i udfordringsrunden. Sejren gik til Clarence Hobart, som besejrede Fred Hovey i finalen med 6-3, 3-6, 6-4, 6-8, 6-0.

Ottendedelsfinaler, kvartfinaler, semifinaler og finale

Første, anden og tredje runde

Herredouble 

I herredoublefinalen vandt Oliver Campbell og Bob Huntington over de forsvarende mestre, Valentine Hall og Clarence Hobart, med 6-3, 6-4, 8-6.

Damesingle 

Damesingleturneringen havde deltagelse af ti spillere. Mesterskabet blev afgjort i udfordringsrunden i en kamp mellem den forsvarende mester, Ellen Roosevelt, og den bedste af udfordrerne til titlen i skikkelse af vinderen af all comers-turneringen, ireren Mabel Cahill. Alle kampe blev spillet bedst af tre sæt, bortset fra udfordringsrunden, som for første gang i turneringens historie blev spillet bedst af fem sæt. 

Mabel Cahill vandt mesterskabet for første gang efter en sejr på 6-4, 6-1, 4-6, 6-3 i udfordringsrunden, og ireren blev dermed den første udenlandske vinder af en singletitel i US National Championships.

Udfordringsrunden 

I udfordringsrunden tabte den forsvarende mester, Ellen Roosevelt, til vinderen af all comers-turneringen, Mabel Cahill.

All comers-turneringen 

I all comers-turneringen spillede ni spillere om én plads i udfordringsrunden.

Damedouble 

Damedoublerækken blev vundet af Mabel Cahill og Emma Leavitt Morgan, som i finalen vandt over de forsvarende mestre, Grace og Ellen Roosevelt, med 2-6, 8-6, 6-4, og som dermed vandt titlen for første gang.

Kilder / eksterne henvisninger 
 Tennis Archives - US Open 1891 
 Scoreshelf - US Open 1891 
 TennisForum.com - 1891 results 

Tennis i 1891
1891
Älgön (Mälaren)

Älgön er en ø i Mälaren på 146 hektar i Ytterenhörna socken. Der findes dådyr og andet vildt på øen som jages. Et glasværk fandtes på øen 1594–1601(14).

Referencer 

Øer i Mälaren
U/21 Europamesterskabet i fodbold 2006

U-21 Europamesterskabet i fodbold 2006 blev spillet på seks forskellige stadioner i Portugal fra den 23. maj til den 4. juni 2006. Turneringen blev vundet af Holland, der slog Ukraine i finalen med 3-0.

Turneringen 
Turneringen fandt sted fra den 23. maj til den 4. juni 2006 i Portugal.

Stadioner 
 Estádio Municipal de Águeda, Águeda
 Estádio Municipal de Aveiro, Aveiro
 Estádio Cidade de Barcelos, Barcelos
 Estádio Municipal de Braga, Braga
 Estádio D. Afonso Henriques, Guimarães
 Estádio do Bessa, Porto

Gruppespil

Gruppe A

Gruppe B

Slutspil

Overblik

Semifinaler

Finale

Målscorere 

4 mål
  Klaas Jan Huntelaar
3 mål
  Thomas Kahlenberg
  Nicky Hofs
2 mål
  Bryan Bergougnoux
  Ruslan Fomin
  Artem Milevskiy
1 mål
  Leon Andreasen
  Rasmus Würtz
  Julien Faubert
  Yoan Gouffran
  Rio Mavuba
  Florent Sinama Pongolle
  Jérémy Toulalan

1 mål, fortsat
  Eugen Polanski
  Rolando Bianchi
  Giorgio Chiellini
  Raffaele Palladino
  Alessandro Potenza
  Gijs Luirink
  Daniël de Ridder
  João Moutinho
  Branislav Ivanović
Selvmål
  Bruno Vale (for Frankrig)
  Zé Castro (for Serbien og Montenegro)

Referencer

Eksterne henvisninger 
 Resultater  på UEFA.com
 RSSSF Resultater på rsssf.com

EM i fodbold
Fodbold i 2006
Ellen Roosevelt

Ellen Crosby Roosevelt (20. august 1868 i Rosendale (New York) – 26. september 1954 i Hyde Park (New York)) var en amerikansk tennisspiller.

Ellen Roosevelt var datter af propretæren John Aspinwall Rosevelt og Ellen Murray Crosby. Hun begyndte at spille tennis med sin søster, Grace i 1879, da hendes far anlagde en tennisbane ved deres landsted "Rosedale".

Hun vandt damesingletitlen ved US National Championships 1890, hvor hun besejrede de foregående to års mester, Bertha Townsend, med 2-0 i sæt. Ved samme turnering vandt hun endvidere damedoubletitlen sammen med sin søster, Grace. De var det første søsterpar, der vandt mesterskabet, og forblev det eneste, indtil Venus og Serena Williams gentog deres bedrift i 1999. Ved US National Championships 1893 vandt hun mixed double-titlen sammen med Oliver Campbell.

Ellen Roosevelt blev valgt ind i International Tennis Hall of Fame i 1975.

Hun var kusine til Franklin D. Roosevelt.

Kilder / eksterne henvisninger 
 International Tennis Hall of Fame - Ellen Roosevelt

Noter 

Tennisspillere fra USA
International Tennis Hall of Fame
Kasper Gudnitz

Kasper Gudnitz (født 8. juli 1989 i Birkerød) er en dansk håndboldspiller, der spiller for HC Midtjylland. Han kom til klubben i 2010. Han har tidligere optrådt for Viborg HK, Ikast og Skive fH.

Kasper blev i September 2015 kåret til månedens spiller i Boxer Herreligaen

Eksterne henvisninger 
 Spillerprofil - HCM 
 Hbold - Kasper Gudnitz 
 EHF - Kasper Gudnitz

Personer fra Birkerød
Håndboldspillere fra Danmark
Håndboldspillere fra Viborg HK
Håndboldspillere fra HC Midtjylland
Tobias Ellebæk

Tobias Ellebæk (født 15. maj 1992 på Mors) er en dansk håndboldspiller, der spiller for Frisch Auf Göppingen. Han kom til klubben i 2020. Han har tidligere optrådt for Mors-Thy Håndbold, Stoholm Håndbold og Aalborg Håndbold.

Han har op til flere U-landsholdskampe på CV'et.

Han er storebror til FCM's Louise Ellebæk.

Eksterne henvisninger 
 Hbold - Tobias Ellebæk 
 EHF - Tobias Ellebæk

Personer fra Mors
Håndboldspillere fra Danmark
Håndboldspillere fra HF Mors
Håndboldspillere fra Mors-Thy Håndbold
Håndboldspillere fra Aalborg Håndbold
Koncentration

Med koncentration menes oftest stofmængdekoncentration (stofmængde pr. volumen). Men udtrykket kan også henvise til andre fænomener.

Fysik eller kemi 
 massekoncentration (masse pr. volumen)
 massebrøk (masse pr. masse)
 volumenbrøk (volumen pr. volumen)

Referencer

Adfærd 
 opmærksomhed
Kontrakaution

Kontrakaution vil sige at en kautionist forpligter sig over for en anden kautionist, kaldet hovedkautionisten.

Reference 

Jura
Retsvidenskab
Retsøkonomi
Juridiske begreber
Kreditsikring